સુશાંત સિંહ રાજપૂત અને કૃતિ સૅનનની ફિલ્મ ' રાબતા ' જલ્દી જ રિલીઝ થનાર , બંન્ને સ્ટાર્સ પોતાની આગામી ફિલ્મ અંગે ખૂબ ઉત્સાહિત છે . પરંતુ તેમની ફિલ્મ મુસીબતમાં ફસાઇ ગઇ છે . સાઉથની બ્લોકબસ્ટર ફિલ્મ ' મગધીરા ' ના મેકર્સે ' રાબતા ' વિરુદ્ધ ફરિયાદ નોંધાવી છે , તેમનું માનવું છે કે તેમની ફિલ્મ ' મગધીરા ' પરથી ' રાબતા ' ની સ્ટોરી લેવામાં આવી છે . કોપીરાઇટનું ઉલ્લંઘન ' રાબતા ' અને ' મગધીરા ' ફિલ્મોની સ્ટોરી વચ્ચે ખાસી સમાનતા હોવાનું જણાઇ રહ્યું છે . ' રાબતા ' પુનર્જન્મ પર આધારિત વાર્તા છે અને ' મગધીરા ' ની સ્ટોરી પણ કંઇક એવી જ હતી . ફિલ્મ સમીક્ષક રમેશ બાલા અનુસાર ' મગધીરા ' ના મેકર્સ આને કોપીરાઇટનું ઉલ્લંઘન માની રહ્યાં છે . 1 જૂનના રોજ સુનવણી ' મગધીરા ' ના પ્રોડ્યૂસર અલ્લુ અરવિંદનું કહેવું છે કે , ' રાબતા ' એ તેમની ફિલ્મ ' મગધીરા ' નો યૂનિક સ્ટોરી પ્લોટ ચોર્યો છે . તેઓ ઇચ્છે છે કે , કોર્ટ ' રાબતા ' ની રિલીઝ અંગે આદેશ આપે . ' રાબતા ' ફિલ્મ 9 જૂનના રોજ રિલીઝ થનાર છે અને હૈદ્રાબાદ કોર્ટ 1 જૂનના રોજ આની પર સુનાવણી કરશે . હવે ફિલ્મ રિલીઝ થશે કે કેમ એ તો 1 જૂનના રોજ ખબર પડશે . આ અંગે વાત કરતાં કૃતિ સેનને જણાવ્યું કે , મેં ' મગધીરા ' ફિલ્મ જોઇ છે અને મને ખૂબ પસંદ પણ પડી છે , પરંતું આ બે ફિલ્મો વચ્ચે કોઇ સમાનતા નથી . ' રાબતા ' બિલકુલ અલગ સ્ટોરી છે . બંન્ને ફિલ્મોની સ્ટોરીમાં એક જ વસ્તુ કોમન છે અને તે છે પુનર્જન્મ . ફિલ્મમેકર દિનેશ વિજન , જેઓ ' રાબતા ' થી બોલિવૂડમાં ડેબ્યૂ કરી રહ્યાં છે , તેમનું પણ કહેવું છે કે , ' મગધીરા ' સાઉથની સુપરહિટ બ્લોકબસ્ટર ફિલ્મ છે , પરંતુ મારી ફિલ્મ અને ' મગધીરા ' વચ્ચે પુનર્જન્મ સિવાય કોઇ સમાનતા નથી .